ไฟแนนซ์ทูเดย์
เริ่มแล้วการตั้งวงถกกรอบเงินเฟ้อปี 2555 ของธนาคารแห่งประเทศไทย (ธปท.)
22 ก.ย. 2554

เริ่มแล้วการตั้งวงถกกรอบเงินเฟ้อปี 2555 ของธนาคารแห่งประเทศไทย (ธปท.) 
โดย..นายเซเว่น
และกระทรวงการคลัง แต่ที่น่าสังเกตว่า หัวหน้าวงทั้งสองค่าย ไม่ว่าจะเป็น อัจนา ไวความดี รองผู้ว่าการ ธปท. จะเกษียณอายุสิ้นเดือน ก.ย.นี้แล้ว ส่วนฟากกระทรวงการคลัง นริศ ชัยสูตร ผู้อำนวยการสำนักงานเศรษฐกิจการคลัง (สศค.) ก็จะโบกมือลาไปเป็นอธิบดีกรมธนารักษ์ สิ้นเดือนนี้เช่นกัน 
อย่างไรก็ตาม การหารือนอกรอบเป็นไปตามคาด ยังตกลงอะไรกันไม่ได้ โดยส่วนของ ธปท. มองว่า การกำหนดช่วงเงินเฟ้อเหมือนที่ทำมาเหมาะกับสถานการณ์เมืองไทย แต่ขณะที่กระทรวงการคลัง โดยฝ่ายนโยบาย ธีระชัย ภูวนาถนรานุบาล รมว.คลัง ยังยืนยันต้องการกำหนดกรอบให้แคบลง สร้างความปวดหัวให้กับทีมนักเศรษฐศาสตร์ของ ธปท.เป็นอย่างมาก ต้องจับตาวงประชุมใหญ่ในสิ้นเดือนนี้ ระหว่าง รมว.คลัง กับผู้ว่าการ ธปท. จะรุกจะถอยหาข้อยุติในประเด็นนี้เพื่อไม่ให้เกิดรอยร้าว หรือให้บัวไม่ช้ำน้ำไม่ขุ่นได้อย่างไร
ธนาคารออมสินและธนาคารเพื่อการเกษตรและสหกรณ์การเกษตร (ธ.ก.ส.) ยังปวดหัวกับนโยบายแก้หนี้ไม่เกิน 5 แสนบาท ที่ รมว.คลัง ให้การบ้านไปคิด เพราะเดิมคิดว่ารัฐบาลจะมีสูตรสำเร็จมาให้ดำเนินการได้ทันที เพราะเห็นว่าตอนหาเสียงคุยว่าทำรายละเอียดไว้หมดแล้ว แต่ตอนนี้ให้ไปคิดวิธีการมา...
ต้องเอาใจช่วย วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) ที่ออกมายืนยันว่า จะทำสินเชื่อบ้าน 0% 5 ปี ก็ต่อเมื่อคลังส่งเรื่องให้คณะรัฐมนตรี (ครม.) ตีตราประทับเห็นชอบเท่านั้น เพราะงานนี้เข้าเนื้อหลายพันล้านบาท จะให้ ธอส.ลุยไฟตามลำพังเห็นทีม่ายหวายยยยขอรับลูกพี่